Keywords

Summary



Keywords

1. Tiesa – Organizācija – Lietu nodošana virspalātai – Prejudiciālā nolēmuma procedūras ietvaros izteikts lūgums lietu atkārtoti nodot Tiesas virspalātai

(Tiesas Reglamenta 60. panta 3. punkts)

2. Tiesvedība – Mutvārdu process – Atkārtota sākšana – Nosacījumi

(Tiesas Reglamenta 83. pants)

3. Prejudiciāli jautājumi – Tiesas kompetence – Ierobežojumi – Acīmredzami neatbilstoši jautājumi un hipotētiski jautājumi, kas uzdoti kontekstā, kurš neļauj sniegt derīgu atbildi – Jautājumi, kuriem nav sakara ar pamatlietas priekšmetu

(LESD 267. pants)

4. Sociālā politika – Vīriešu un sieviešu dzimuma darba ņēmēji – Vienlīdzīga darba samaksa – Atalgojums – Jēdziens – Ierēdņu izdienas pensiju shēma, kas viņiem tiek piemērota darba tiesisko attiecību dēļ – Iekļaušana

(EKL 141. pants)

5. Sociālā politika – Vīriešu un sieviešu dzimuma darba ņēmēji – Vienlīdzīga darba samaksa – Valsts pasākums, kas ietver netiešu diskrimināciju – Papildu darba stāža pensijas aprēķināšanai piešķiršana ar nosacījumu, ka divus mēnešus ir pārtraukta profesionālā darbība – Pieļaujamība – Nosacījumi – Attaisnošana, pamatojoties uz leģitīmu sociālās politikas mērķi – Samērīgums – Valsts tiesas vērtējums

(EKL 141. pants)

6. Sociālā politika – Vīriešu un sieviešu dzimuma darba ņēmēji – Vienlīdzīga darba samaksa – Valsts pasākums, kas ietver netiešu diskrimināciju – Priekšlaicīgas pensionēšanās ar tūlītēju pensijas izmaksu sistēma – Pieļaujamība – Nosacījumi – Attaisnošana, pamatojoties uz leģitīmu sociālās politikas mērķi – Samērīgums – Valsts tiesas vērtējums

(EKL 141. pants)

7. Sociālā politika – Vīriešu un sieviešu dzimuma darba ņēmēji – Vienlīdzīga darba samaksa – Valsts pasākums, kas ietver netiešu diskrimināciju – Valsts sistēma, ar kuru attiecīgajiem darba ņēmējiem ļauj izmantot paātrinātu pensionēšanos ar tūlītēju pensijas izmaksu un tiem piešķirt papildu darba stāžu – Attaisnošana, pamatojoties uz nepieciešamību palīdzēt mazāk pārstāvētajam dzimumam profesionālās karjeras laikā – Neesamība

(EKL 141. pants)

Summary

1. Lai arī Tiesas statūtos vai tās Reglamentā nav nevienas tiesību normas, kas paredzētu izskatīt prejudiciālā nolēmuma procesa ietvaros izteiktu lūgumu lietu atkārtoti nodot Tiesas virspalātai, saskaņā ar šī reglamenta 60. panta 3. punktu iztiesāšanas sastāvs, kuram lieta ir nodota, protams, jebkurā tiesvedības posmā var lūgt Tiesu šo lietu nodot lielākam iztiesāšanas sastāvam, bet šajā gadījumā runa ir par pasākumu, par kuru palāta, kurai lieta tika nodota, principā lemj pēc savas ierosmes un brīvprātīgi.

(sal. ar 19. un 20. punktu)

2. Skat. nolēmuma tekstu.

(sal. ar 22. punktu)

3. Skat. nolēmuma tekstu.

(sal. ar 30. un 31. punktu)

4. Skat. nolēmuma tekstu.

(sal. ar 39. punktu)

5. EKL 141. pants ir jāinterpretē tādējādi, ka papildu darba stāža noteikšana pensijas nolūkiem ar nosacījumu, ka profesionālā darbība tiek pārtraukta vismaz uz diviem mēnešiem pēc kārtas, lai veltītu laiku bērnam, rada šim pantam pretrunā esošu netiešu diskrimināciju darba samaksas jomā starp vīriešu un sieviešu dzimuma darba ņēmējiem, izņemot, ja to pamato objektīvi apstākļi, kam nav nekādas saistības ar diskrimināciju dzimuma dēļ, piemēram, leģitīms sociālās politikas mērķis, un ja tas ir piemērots, lai patiesi nodrošinātu norādīto un šajā ziņā nepieciešamo mērķi, un tam ir nepieciešams, lai tas patiesi atbilstu centieniem to sasniegt, un tam šajā ziņā ir jātiek ieviestam saskanīgā un sistemātiskā veidā.

Nosacījumu par profesionālās darbības pārtraukšanu uz diviem mēnešiem, kas šādā sistēmā ir noteikts papildu darba stāža iegūšanai, lai gan tas šķiet neitrāls attiecībā uz attiecīgo ierēdņu dzimumu, tomēr to šajā gadījumā izpilda ievērojami mazāks skaits ierēdņu vīriešu nekā ierēdņu sieviešu.

Vēlme kompensēt trūkumus, kas gan vīriešu, gan sieviešu dzimuma darba ņēmējiem kopumā ir radušies viņu profesionālajā izaugsmē, jo tā uz noteiktu laiku tika pārtraukta, lai veltītu laiku bērniem, protams, pati par sevi ir leģitīms sociālās politikas mērķis.

Tomēr valsts tiesai ir jāpārliecinās, šajā ziņā ņemot vērā tai Tiesas sniegtās norādes, kas tai ļautu pieņemt lēmumu lietā, ka attiecīgā valsts sistēma patiešām atbilst pūlēm sasniegt apgalvoto mērķi un saistībā ar to tiek ieviesta saskanīgā un sistemātiskā veidā.

(sal. ar 51., 56., 58., 64.–73., 78. un 79. punktu un rezolutīvās daļas 1) punktu)

6. EKL 141. pants ir jāinterpretē tādējādi, ka priekšlaicīgas pensionēšanās ar tūlītēju pensijas izmaksu sistēma, kurā šādas tiesības ierēdnim, kuram ir trīs bērni vai arī viens bērns, kurš ir vecāks par vienu gadu un cieš no 80 % vai augstākas pakāpes invaliditātes, tiek piešķirtas ar nosacījumu, ka ieinteresētā persona var pamatot nodarbinātības pārtraukšanu attiecībā uz katru bērnu vismaz uz diviem mēnešiem pēc kārtas, rada šim pantam pretrunā esošu netiešu diskrimināciju darba samaksas jomā starp vīriešu un sieviešu dzimuma darba ņēmējiem, izņemot, ja to pamato objektīvi apstākļi, kam nav nekādas saistības ar diskrimināciju dzimuma dēļ, piemēram, leģitīms sociālās politikas mērķis, un ja tas ir piemērots, lai patiesi nodrošinātu norādīto un šajā ziņā nepieciešamo mērķi, un tam ir nepieciešams, lai tas patiesi atbilstu centieniem to sasniegt, un tam šajā ziņā ir jātiek ieviestam saskanīgā un sistemātiskā veidā.

Lai arī šī sistēma ir šķietami neitrāla saistībā ar attiecīgo ierēdņu dzimumu, noteikumi, kas tiem ir jāievēro, lai varētu piešķirt aplūkotās priekšrocības, šajā gadījumā var radīt apstākļus, ka tās izmanto daudz augstāks procents sieviešu nekā vīriešu.

Tādējādi valsts tiesai ir jāpārliecinās, šajā ziņā ņemot vērā tai Tiesas sniegtās norādes, kas tai ļautu pieņemt lēmumu lietā, ka attiecīgā valsts sistēma patiešām atbilst pūlēm sasniegt apgalvoto mērķi un saistībā ar to tiek ieviesta saskanīgā un sistemātiskā veidā.

(sal. ar 86., 89.–96. un 98. punktu un rezolutīvās daļas 2) punktu)

7. EKL 141. panta 4. punkts ir jāinterpretē tādējādi, ka šajā tiesību normā paredzētajos pasākumos neietilpst valsts pasākumi, ar kuriem attiecīgajiem darba ņēmējiem tikai ļauj izmantot paātrinātu pensionēšanos ar tūlītēju pensijas izmaksu un tiem piešķirt papildu darba stāžu pensionēšanās brīdī, nerisinot problēmas, ar kādām viņi varētu saskarties savā profesionālajā izaugsmē.

(sal. ar 103. punktu un rezolutīvās daļas 3) punktu)